Sinjoro Tadeo

eta|dekstra|200ra|Fungokolektado - ilustraĵo al la Libro tria de Sinjoro Tadeo. Pentris Franciszek Kostrzewski en 1860La libron tradukis al Esperanto Antoni Grabowski en 1918 "Elektinte unu el la plej karakterizaj pecoj de la pola literaturo, li liveras al ni mirindan ĉefverkon. Traduki ĉi tiun dekmilversan poemon estis titana laboro. G. povis liveri fidelan tradukon de l' originalo, ĝin sekvante preskaŭ laŭverse." Laŭ EdE: N. K., „L. I.“, 1914-20, p: 341. Tiu traduko estis unu el plej elstaraj verkoj de la komenca literaturo en Esperanto.Julius Glück, El la klasika periodo de Esperanto (Grabowski kaj Kabe), en Muusses Esperanto Biblioteko No. 5, Purmerend, 1937. pp. 18-29.

 Rakonto 
Priskribitaj eventoj daŭras kvin tagojn en 1811 kaj unu tagon en 1812. Tiama Respubliko de Ambaŭ Nacioj, Pola-Litova ŝtato estas dispartigita inter tri regnoj: Rusia imperio, Prusio kaj Aŭstrio. Pollando malaperis en politikaj mapoj de Eŭropo, malgraŭ ke en 1807 Napoleono en prusia parto kreis Varsovian Dukejon.

La eventoj de la libro okazas en rusia parto de disigita lando, en Litvo, en vilaĝo Soplicovo. Pan Tadeusz temas pri du nobelaraj familioj - Soplica kaj Horeŝko, kaj pri amo de du gejunuloj el ambaŭ familioj - titola persono Tadeo Soplica kaj Zosia el Horeŝkoj. La flanka temo estas ribelo de nobelaro kontraŭ rusaj okupantoj (Mickiewicz skribis sian eposon en ekzilo en Parizo, do cara cenzuro lin ne atingis; malgraŭ tio, la libro estis en la imperio malpermesita).

 Roluloj 
Nobelaro estas kolektiva rolulo. Ĉefaj roluloj estas:
 Jacek Soplica (Pastro Vermo) - patro de Tadeo Soplica, murdinto de Tablestro Horeŝko, kaŝita sub monaka sutano planas ribelon kontraŭ moskvuloj
 Tadeo Soplica - titola rolulo, 20-jaraĝa junulo, filo de Jacek
 Zosia - enamiĝinta en Tadeo, filino de Ewa Horeŝko
 juĝisto Soplica - mastro de Soplicovo, frato de Jacek, eminenta patrioto
 Telimena - zorgantino de Zosia, loĝantino de Peterburgo
 Grafo - parenco de Horeŝkoj, laborema proprietulo de kastelo pro kiu li kverelas kun Soplicoj
 Gervazo - ŝlosisto de Soplicoj kaj iama servanto de Tablestro
 Protazo - pedelo de Soplicovo
 Jankjel - havanto de du tavernoj, homo tre ŝatata kaj estimata de proksima nobelaro, eminenta patrioto: pli polo ol judo, granda artisto kaj majstro de cimbala ludo
 Vojski, Rejento, Asesoro - tipaj malnovpolaj nobeloj, amikoj de la juĝisto
 nobelaro de Dobrzyn - loĝantaro de nobeletejo

 La libroj 
 Antaŭparolo
 Libro unua - Mastrumado
 Libro dua - Kastelo
 Libro tria - Koketado
 Libro kvara - Diplomatiko kaj ĉaso
 Libro kvina - Kverelo
 Libro sesa - Nobeletejo
 Libro sepa - Interkonsilo
 Libro oka - Invado
 Libro naŭa - Batalo
 Libro deka - Emigracio. Jacek
 Libro dekunua - Jaro 1812
 Libro dekdua - Ni amu nin
 Eksplikoj de poeto
 Epilogo

 Libro dektria 
Krom dekdu libroj de Mickiewicz, estis ankaŭ skribita la dektria libro - ĝi estas pornografia parodio de la epopeo. Kiel aŭtoro ofte estas opiniata Aleksander Fredro sed pli probable verkis ĝin Włodzimierz Zagórski (1834-1902). La libro enhavas skribstilon de Mickiewicz, sed estas plena da fivortoj. Ĝi priskribas nokton post geedziĝa ceremonio de Tadeo kaj Zosia.

 Tradukoj en aliaj lingvoj 
LingvoDatogermana1836franca1844belorusa1859, 1929itala1871rusa1875ĉeĥa1882angla1885hispana1885kroata1893bulgara1901esperanto1918finna1921hebrea1921litova1924ukraina1927japanaĉ. 1930jida1939serba-kroata1951kartvela1953-55ĉina1955rumana1956hungara1957dana1958slovaka1962latva1964slovena1974sveda1998nederlanda2003korea2005vjetnama2008kaŝuba2010

 Filmaj adaptoj 
La unua filma adapto estis kreita en la jaro 1928. En 1999 Andrzej Wajda reĝisoris la filmon Pan Tadeusz kiu atingis grandan sukceson en Pollando.

 Sinjoro Tadeo en Esperanto 
Roman Dobrzyński, en sia artikolo Sinjoro Tadeo parolas Esperante,Roman Dobrzyński, Sinjoro Tadeo parolas Esperante en La arto labori kune: festlibro por Humphrey Tonkin, Roterdamo, 2010, UEA (ISBN 978-92-9017-113-3). pp. 736-747. parolas pri Sinjoro Tadeo kiel la ĉefverko de Adam Mickiewicz (Adam Mickjeviĉ) pri junulo Tadeusz Soplica (Tadeuŝ Soplica) kiu flirtas, fuĝas eksterlanden kaj revenas kun la napoleona armeo. Mickiewicz planis verki nur "idilian rememoraĵon", sed poste li "modifis la enhavon" por malfermi "la perspektivon de la nacia sendependiĝo", tio estas la verko iĝis nacia epopeo. Tiukadre la eseisto resumas la biografion de Mickiewicz kadre de la historia kaj politika fono de sia vivo. La verko estas komponita de 8600 versoj, verkitaj inter 1832 kaj 1834. Ĝi estis tradukita de Antoni Grabowski en kontakto kun Zamenhof, same kiel ekzistas 78 tradukoj en 30 lingvoj, kaj adaptita al kino fare de la pola reĝisoro Andrzej Wajda uzanta "850 versojn, do apenaŭ dekonon de la tuto". La filmo estis subtekstigita en Esperanto uzante la tradukon de Grabowski.Citaĵoj el op. cit. pp. 736-744.

 Referencoj 

 Eksteraj ligiloj 

 La unua eldono el 1918 en pdf-dosiero
 La tradukita teksto de Antoni Grabowski
 Enciklopedio de Esperanto/S en sia originala formo en la Interreto
 Katalogo de Esperantomuzeo kaj Kolekto por Planlingvoj
 Katalogo de Heredaĵbiblioteko Hendrik Conscience

Kategorio:Eposoj
Tadeo
Tadeo
Tadeo
Kategorio:Verkoj de Adam Mickiewicz
Kategorio:Serio Oriento-Okcidento
Kategorio:Polaj poemoj
Kategorio:Verkoj el la esperantigita pollingva literaturo
Kategorio:Antverpena Fikcio-libraro
Kategorio:Katalogo de Esperantomuzeo kaj Kolekto por Planlingvoj
Kategorio:Katalogo de Heredaĵbiblioteko Hendrik Conscience
Kategorio:Katalogo de Nacia Biblioteko de Esperanto